
ALLAAH KAHAAN HAI ? 

(Qur-aan Aur Saheeh Ahaadees Ki Raushni Mein) 

In Shaa Allaah Is Booklet Ke Zariye Aap Ka Yeh Shak Door Ho 
Jaayega Ke Kya Allaah Har Jagah Hai Ya Sirf Arsh Par Hai ? 


In Shaa Allaah Hum Sab Se Pehle, 

1. Qur-aan Se Yeh Baat Jaanengey Ke Kya Allaah Har Jagah Hai Ya 
Sirf Arsh Par Hai ? 

2. Phir Nabi (Sallallaahu Alaihi Wa Sallam) Ki Ahaadees Ke Zariye Se 

Jaanengey. 

3. Phir Sahaaba (Raziyallaahu Anhum) Ke Aqwaal Se. 

4. Aur Phir Aakhir Mein Ulamaa, Chaar Imaam, Taabaeen Aur Phir 
Taba Taabaeen Ka Mauqeef Jaanengey. 

ALLAAH KAHAAN HAI ? 

Sab Se Pehle Tou Hum Qur-aan Se Daleel Letey Hain. 

1. Allaah Ta'aalaa Ne Farmaaya : 

"Allaah Woh Hai Jis Ne Zameen Aur Aasmaan Aur Jo Kuch Us Ke 
Darmiyaan Hai Un Sab Ko Chhey (6) Din Mein Paida Kiya Phir Arsh Par 
Qaayam Hogaya. Allaah Ke Siwa Tumhaara Koi Madadgaar Nahi Aur Na 
Hi Koi Sifaarish Karne Waala Hai, Tou Kya Turn Ghaur-O-Fikr Nahi Karte ? 
[Soorah As-Sajdah, Aayat : 4] 

2. "Beshak Tumhaara Rabb Woh Hai Jis Ne Zameen Aur Aasmaan Ko 
Chhey (6) Din Mein Paida Kiya Phir Arsh Par Qaayam Hua (Wahaan Se 
Tamaam Kaam) Ki Tadbeer Karta Hai, Koi Us Ki Ijaazat Ke Baghair Us Ke 
Saamney Sifaarish Karne Waala Nahi..." [Soorah Yoonus, Aayat : 3] 

3. "Allaah Woh Hai Jis Ne Aasmaanon Ko Baghair Sutoonon (Pillars) Ke 
Buland Kiya Jaisa Ke Turn Us Ko Dekh Rahey Ho Phir Allaah Arsh Par 
Qaayam Hua..." [Soorah Raad, Aayat : 2] 

4. "Rahmaan Woh Hai Jo Arsh Par Qaayam Hua." 

[Surah Taahaa, Aayat : 5] 

5. "Allaah Woh Hai Jis Ne Zameen Aur Aasmaan Aur Jo Kuch Us Ke 
Darmiyaan Hai Un Sab Ko Chhey (6) Din Mein Paida Kiya Phir Arsh Par 
Qaayam Hogaya Woh Jaanta Hai Jo Kuch Zameen Mein Daakhil Hota Hai 
Aur Jo Kuch Zameen Se Nikalta Hai...." [Soorah Fladeed, Aayat : 4] 

Alhumdulillaah Qur-aan Se Tou Saabit Hogaya Hai Ki Allaah Arsh Par 
Hai. In Aayaat Ko Chhord Kar Aur Bhi Bohat Si Aayaat Hai Choonkey 
Mukhtasar Andaaz Mein Bataana Tha Is Liye Itne Hi Bataaya Gaya. 

Ab Agar Phir Bhi Koi Shakhs Kehta Hai Ke Allaah Har Jagah Hai 
(Naoozubillaah) Tou Woh Allaah Ki Aayaton Ko Jhutla Raha Hai. Aur Is 
Amal Se Woh Kaafir Ho Jaata Hai. 

RASOOL ALLAAH KA IS BAAREY MEIN KYA KEHNA HAI ? 

Ab Tak Hum Ne Qur-aan Se Saabit Kiya Hai Ab Hum Ahaadees Ya'ni Nabi 
(Sallallaahu Alaihi Wa Sallam) Ke Faraameen Par Nazar Daaltey Hain. 

1. Yeh Ek Badi Hadees Ka Kuch Hissa Hai Jis Ke Raavi Muaaviya Bin Al- 
Hakam As-Sulamee (Raziyallaahu Anhu) Hai Aur Is Hadees Ka Anjaam Is 
Sawaal Par Hota Hai Ke Allaah Kahaan Hai ? Aur Woh Hadees Kuch Is 
Tarah Hai. 

Raavi Ne Ek Laundi Ko Thappad Maara Tha Tou Rasool Allaah (Sallallaahu 
Alaihi Wa Sallam) Par Yeh Bada Bhaari Guzra Tou 

Mai (Ya'ni Raavi) Ne Kaha: Kya Mai Usey Aazaad Na Kardun ? 

Aap (Sallallaahu Alaihi Wa Sallam) Ne Farmaaya: 

"Usey Merey Paas Laao." 

Chunaachey Mai Us (Ghulaam Laundi Ko) Aap Ki Khidmat Mein Ley Aaya. 
Aap (Sallallaahu Alaihi Wa Sallam) Ne Us (Laundi) Se Poocha : 

"Allaah Kahaan Hai ?" 

Us (Laundi) Ne Kaha : Aasmaan Mein. 

Aap Ne Farmaaya : "Main Kaun Hoon ?" 

Us (Laundi) Ne Kaha : Aap Allaah Ke Rasool Hain. 

Aap (Sallallaahu Alaihi Wa Sallam) Ne Farmaaya : 

"Is Ko Aazaad Kardo Is Mein Koi Shak Nahi Hai Ke Yeh Muminah (Ya'ni 
Eemaan Waali Aurat) Hai." [Sunan Abu Daawood, Fladees (Saheeh) : 930] 

VAZAAHAT : Is Fladees Se Pata Chala Ke Allaah Sirf Aur Sirf Arsh Par Hai 
Warna Nabi (Sallallaahu Alaihi Wa Sallam) Us Laundi Ko Eemaan Waali 
Aurat Keh Kar Nahi Chhordtey The. 

2. Raavi-e-Hadees Abu Hurairah (Raziyallaahu Anhu), 

Rasool Allaah (Sallallaahu Alaihi Wa Sallam) Ne Farmaaya : 

"Hamaara Parvardigaar Buland Barkat Waala Har Raat Ko Us Waqt 
Aasmaani Duniya Par Aata Hai Jab Raat Ka Aakhri Tihaai (Last Third) 
Hissa Reh Jaata Hai. Woh Kehta Hai Koi Mujh Se Duaa Karney Waala Hai 
Ke Mai Us Ki Duaa Qubool Karun, Koi Mujhse Maangney Waala Hai Ke 
Mai Usey Doon, Koi Mujhse Bakhshish Talab Karney Waala Hai Ke Mai Us 
Ko Bakhsh Doon." [Saheeh Al-Bukhaari, Hadees : 1145] 

VAZAAHAT : Agar Allaah Har Jagah Hota Tou Us Ko Oopar Se Aaney Ki Kya 
Zaroorat Hai. Is Hadees Se Bhi Yahi Saabit Hua Ke Allaah Arsh (Ya'ni Saat 
Aasmaanon Ke Oopar) Qaayam Hai. 

3 . Raavi-e-Hadees Abu Hurairah (Raziyallaahu Anhu), 

Nabi (Sallallaahu Alaihi Wa Sallam) Ne Farmaaya : 

"Raat Aur Din Mein Farishton Ki Dutiyaan Badalti Rehti Hai. Aur Fajr Aur 
Asr Ki Namaazon Mein Woh Jamaa Hotey Hain. 

Phir Tumhaare Paas Rehne Waale Farishtey Jab Oopar Chadhtey Hain 
Tou Allaah Ta'aalaa Poochta Hai Jabke Woh Farishton Se Zyaada Apne 
Bandon Ke Baarey Mein Jaanta Hai. Ke Merey Bandon Ko Turn Ne Kis 
Haal Mein Chhora ? 

Woh Jawaab Detey Hain Ke Hum Ne Jab Unhein Chhora Tou Woh (Fajr Ki) 
Namaaz Padh Rahey The Aur Un Ke Paas Gaye Tab Bhi Woh (Asr Ki) 
Namaaz Padh Rahey The." [Saheeh Al-Bukhaari, Hadees : 555] 

Vazaahat : Is Hadees Mein Ghaur Karney Waali Baat Hai Ke Farishtey 
Oopar Ki Taraf Chadhkar Jaaney Ki Kya Zaroorat Thi Jab Allaah Har 
Jagah Hota (Naoozubillaah). 

Is Se Bhi Vaazih Hogaya Hai Ke Allaah Arsh Par Hi Qaayam Hai. 

5 . Raavi-e-Hadees Abu Saeed Khudri (Raziyallaahu Anhu) Yaman Se Laayi 
Jaaney Waali Zakaat Ki Taqseem Ka Ek Waaqiah Bayaan Karte Huye 
Kehte Hain Ke Rasool Allaah (Sallallaahu Alaihi Wa Sallam) Ne Farmaaya : 

"Turn Mujh Par Etibaar Nahi Kartey Jabke Us Allaah Ne Mujh Par Etibaar 
Kiya Hai Jo Aasmaan Par Hai Aur Us Ki Vahee (Revelation) Subah Aur 
Shaam Merey Paas Aati Hai...." [Saheeh Al-Bukhaari, Hadees : 4351] 

Yahaan Bhi Ghaur Karne Waali Baat Hai Ke Nabi (Sallallaahu Alaihi Wa 
Sallam) Ne Khud Kaha Ke Allaah Aasmaanon Ke Oopar Hai, 

Lekin Aaj Ke Naam Nihaad Musalmaan Ka Haal Yeh Hai Aur Un Ke 
Nazdeek Na Allaah Ki Baat Ki Koi Ahmiyat Hai Na Nabi Ki. (Naoozubillaah) 

6. Raavi-e-Hadees Abu Hurairah (Raziyallaahu Anhu), 

Rasool Allaah (Sallallaahu Alaihi Wa Sallam) Ne Farmaaya : 

"Jab Allaah Ta'aalaa Makhlooq Ko Paida Kar Chuka Tou Apni Kitaab (Looh 
Mahfooz) Mein, Jo Us Ke Paas Arsh Par Maujood Hai, Us Mein Likha Ke 
Meri Rahmat Ghussey Par Ghaalib Hai." 

[Saheeh Al-Bukhaari, Hadees : 3194 ; Saheeh Muslim : 6969] 

7 . Raavi-e-Hadees Abu Hurairah (Raziyallaahu Anhu), 

Nabi (Sallallaahu Alaihi Wa Sallam) Ne Farmaaya : 

"Us Zaat Ki Qasam Jis Ke Haath Mein Meri Jaan Hai ! Koi Mard Nahi Jo 
Apni Beewi Ko Us Ki Bistar Ki Taraf Bulaaye Aur Woh Inkaar Karey 
Magar Woh (Allaah) Jo Aasmaan Mein Hai Us Se Naaraaz Rehta Hai 
Yahaan Tak Ke Woh (Shohar) Us Se Raazi Ho Jaaye." 

[Saheeh Muslim, Hadees : 3540 Or 1436 C] 

Ab Tak Hum Qur-aan Aur Ahaadees Se Daleel Ley Chukey Hain Ab Nabi 
(Sallallaahu Alaihi Wa Sallam) Ke Sahaaba Ka 

Is Kufriya Alfaaz Par Ke Allaah Har Jagah Hai, Is Par Woh Kya 

Kehte Hain Aaiye Dekhte Hain. 

SAHAABA (RaziyAllaahu Anhum) KE AQWAAL. 

1. Abdullaah Bin Umar (Raziyallaahu Anhu) Kehte Hain : 

Rasool Allaah (Sallallaahu Alaihi Wa Sallam) Ki Wafaat Ke Ba'd Nabi Ke 
Pehle Khaleefa Abu Bakr (Raziyallaahu Anhu) Aap Ke Huj'rey Mein Aaye Aur 
Jhuk Kar Aap Ki Mayyat Mubaarak Ko Peshaani Par Bosa Diya Aur 
Farmaaya: Merey Maa Baap Aap Par Qurbaan Ho Ke Aap Zindagi Mein 
Bhi Paak The Aur Marney Ke Ba'd Bhi Paak Hai Aur Phir Baahar Tashreef 
Laaye Aur Sahaaba Se Khitaab Karte Huye Farmaaya : 

"Aye Logon ! Agar Muhammad (Sallallaahu Alaihi Wa Sallam) Tumhaare 
Ma'bood The Jin Ki Turn Ibaadat Karte The Tou Phir Jaanlo Ke Tumhaara 
(Woh) Ma'bood (Muhammad) Margaye Hain Aur Agar Turn Logon Ka 
Ma'bood Woh Hai Jo Aasmaan Par Hai Tou Phir Tumhaara Ma'bood 
Nahi Mara." 

[Imaam Al-Bukhaari Ki Taarikh-UI-Kabeer, Hadees 623, Ibn Abi Shaibah : 37021] 

Imaam Zahhaabi Aur Imaam Sakhawi (Rahimahumullaah) Ne Isey Saheeh Kaha Hai. 

2. Qais (Raziyallaahu Anhu) Kehte Hain: "Jab Umar Bin Khattaab 
(Raziyallaahu Anhu) Shaam Gaye Tou Woh Apni Oontni Par Sawaar The, 

7 | P a g e 


To Download Islaamic PDFs Visit this Link: 
https://archive.org/ details/@ibn_aadam 

Logon Ne Kaha Agar Aap Ghodey Par Sawaar Hotey Tou Achcha Hota 
Kyun Ke Aap Se Milney Ke Liye Badey Badey Log Aaye Hain. 

Tou Umar Bin Khattaab Ne Farmaaya: Kya Mai Turn Ko Yahaan Se Dikhayi 
Nahi Deraha, Is Mein Koi Shak Nahi Ke Faisley Tou Wahaan Se Hotey 
Hain Aur Yeh Kehte Huye Aasmaan Ki Taraf Ishaara Kiya." 

[Musannaf Ibn Abi Shaibah : 34443, 33844] Albaani Ne Isey Saheeh Kaha Hai. 

3 . Usmaan Bin Saeed Ad-Daarami Ne Ar-Raddu Alai Jahmiyyah Mein 
Saheeh Sanad Ke Saath 

Abdullaah Bin Mas'ood (Raziyallaahu Anhu) Ka Yeh Qaul Naqal Kiya : 

"Kabhi Kisi Bandey Ko Tijaarat (Ya'ni Business) Aur Hukoomat Ki 
Khwaahish Hoti Hai Aur Jab Woh Kaam Us Ke Liye Aasaan Hone Lagtey 
Hain Tou Allaah Ta'aalaa Us Ki Taraf Saaton Aasmaanon Ke Oopar Se 
Dekhta Hai Aur Farishton Se Kehta Hai: "In Kaamon Ko Is Bandey Se Door 
Kardo Agar Mai Yeh Kaam Us Ke Liye Muhayya Kardiye Tou Yeh Kaam Us 
Ke Liye Jahannam Mein Daakhil Karney Ki Wajah Bann Jaaengey." 

Ibn Al-Qayyim Ne Bhi Al-Juyoosh Al-lslaamiyyah Mein Is Rivaayat Ki 

Sanad Ko Saheeh Kaha Hai. 

4 . Ibn Abu Maleeka (Rahimahullaah) Se Rivaayat Hai : 

Aaishah (Raziyallaahu Anha) Ki Maut Ki Beemaari Ke Waqt Abdullaah Bin 
Abbaas (Raziyallaahu Anhu) Un Ki lyaadat (Ya'ni Beemaar Pursi) Ke Liye 
Aaye The. 

Ibn Abbaas Ne Aaney Ke Ba'd Beemaar Pursi Kee Aur Aaishah 
(Raziyallaahu Anha) Ki Hausla Afzaai Kartey Huye Kaha: Aap Tou Woh Hai 

Jis Ki Paakizgi Ki Gawaahi Allaah Ne Saat Aasmaanon Ke Oopar Se Naazil 
Ki Jisey Jibreel (Alaihissalaam) Lekar Aaye." 

[Mustadrak Al-Haakim : 6726 ; Musnad Ahmad : 2496] 

Imaam Haakim Aur Zahhaabi Ne Isey Saheeh Qaraar Diya Hai. 

ULAMAA NE IS BAAREY MEIN KYA KAHA HAI ? 

Ab Tak Hum Ne Dekha Ki Allaah Ta'aalaa Ne Kya Kaha Aur Hamaare Nabi 
(Sallallaahu Alaihi Wa Sallam) Ne Kya Kaha. Ab Aaiye Dekhtey Hain Ke 
Ulamaa Aur Chaar Mash-Hoor Imaamon Ne Is Baarey Mein Kya Kaha Hai. 

ULAMAA KE AQWAAL. 

1. Al-Mazaani (Rahimahullaah) Ne Kaha : 

"Koi Shakhs Ki Tauheed Us Waqt Tak Saheeh Nahi Hosakti Jab Tak Ke 
Woh Yeh Na Jaan Ley Ke Allaah Arsh Ke Oopar Hai." [As-Siyar : 494/12] 

2 . Saalih Al-Fauzaan (Hafizahullaah) Ne Kaha : 

"Jis Shakhs Ne Yeh Kaha Ki Allaah Har Jagah Hai Tou Woh Kaafir Hai. 

Yeh Is Liye Kyun Ke Woh Allaah Ko Gandagi Waali Jagaahon Par Se Nahi 
Hataata. Aisi Jagah Jahaan Log Aaraam Kartey Hain, Bathrooms 
Waghairah. Hum Allaah Ki Panaah Maangtey Hain." (Aammeen) 

[Essential Questions & Answers on the Salafi Methodology, Pg : 60] 

3. Jab Sufyaan As-Sauri (Rahimahullaah) Se Allaah Ki Is Aayat Ke Baarey 
Mein Poocha Gaya Ke ? 

"Aur Woh (Allaah) Tumhaare Saath Hai Turn Jahaan Kahin Bhi Ho." 

[Soorah Al-Hadeed, Aayat : 4] Tou Shaikh Ne Jawaab Diya : "(Is Ka Matlab 
Yeh Hai Ke) Us Ke llm Ke Hisaab Se Turn Jahaan Kahin Bhi Ho Woh Har 
Jagah Hai." [Al-Uloo : 371] 

VAZAAHAT : Yahi Aayat Ko Daleel Banaakar Kuch Naam Nihaad 
Musalmaan Kehte Hain Ki Yeh Dekho Allaah Ne Khud Kaha Hai Ki Woh 
Har Jagah Hai. Lekin Allaah Us Ki Zaat Se Nahi llm Ke Hisaab Se Har 
Jagah Maujood Hai. Jaisa Ke Hum Koi Bhi Kaam Karte Hain Neki Ka Kaam 
Ho Ya Gunaah Ka, Sab Ke Saamney Karein Ya Chhup Kar, Allaah Sab 
Kaamon Ko Bakhoobi Jaanta Hai. 

Tou Is Aayat Ka Asal Matlab Yeh Hai. Aur Alhumdulillaah Sufyaan As- 
Sauri (Rahimahullaah) Ne Bhi Yahi Bataaya Hai. 

CHAAR (4) IMAAMON NE IS BAAREY MEN KYA KAHA ? 

Yeh Chaar Mash-Hoor Imaam Hai Waise Tou Bohat Saarey Imaam Aaye 
Aur Guzar Gaye. Lekin Yeh Chaar Imaamon Ko Kuch Logon Ne Nabi Ka 
Muqaam Dekar Unki Taqleed (Ya'ni Andhaa Dhun Pairvi Karne) Lag 
Gaye Hain. 

Aur Nabi Ki Baaton (Ya’ni Ahaadees) Ko Chhord Kar Yeh Imaamon Ki 
Baaton Ko Zyaada Tarjeeh Detey Hain. 

Jabke Imaam Abu Haneefa Ne Kaha Hai Ki Agar Meri Baat Qur-aan Aur 
Hadees Ki Baat Se Takraaye Yani Us Se Na Miley Tou Meri Baat Ko 
Diwaar Par Dey Maaro Aur Saheeh Hadees Ko Apnaao Aur Phir 
Farmaaya Agar Saheeh Hadees Hai Tou Wahi Mera Mazhab Hai. 

Aur Kuch Log Yeh Kehte Hain Ke Chaaro Imaam Haq Par Hai Lekin Yeh 
Chaaro Ki Baat Ko Nahi Maantey Sirf Ek Hi Ko Maantey Hain. Khair Yeh 
Alag Mas-Ala Hai Hum Hamaare Muddey Par Aatey Hain. 

CHAAR (4) IMAAM AUR UNKA MAUQEEF IS BAAREY 
MEIN KE ALLAAH KAHAAN HAI ? 

1. Imaam Abu Haneefa. Wafaat 150 Hijree. 

Abu Ismaail Al-Ansaari Apni Kitaab [Al-Faarooq] Mein Abi Muti Al-Hakam 

Bin Abdullaah Al-Balkhi Al-Hanafi, Jin Hone Fiqh Ki Mutabat Kitaab [Al- 
Fiqhul Akbar] Likhi 

Jisey Aam Taur Par Abu Haneefa Se Mansoob Kiya Jaata Hai. 

In Abu Muti Ke Baarey Mein Likha Ke Unho Ne Abu Haneefa Se Poocha : 

"Jo Yeh Kahey Ke Mai Nahi Jaanta Ke Mera Rabb Zameen Par Hai Ya 
Aasmaan Par Tou Aisa Kehney Waaley Ke Baarey Mein Kya Hukm Hai ? 

Abu Haneefa Ne Kaha : 

"Tou Us Ne Kufr Kiya Kyun Ke Allaah Kehta Hai: Rahmaan Arsh Par 
Qaayam Hua." Aur Us Ka Arsh Saaton Aasmaan Ke Oopar Hai. 

11 | P a g e 


To Download Islaamic PDFs Visit this Link: 
https://archive.org/ details/@ibn_aadam 

Mai Ne Phir Poocha Ke : Agar Woh Yeh Kahey Ke Mai Nahi Jaanta Ke 
Allaah Ka Arsh Zameen Par Hai Ya Aasmaan Par Hai, (Tou Phir Us Ka Kya 
Hukm Hai) ? 

Abu Haneefah Ne Kaha: "Aisa Kehne Waala Kaafir Hai Kyun Ke Us Ne Is 
Baat Se Inkaar Kiya Ke Allaah Ka Arsh Aasmaanon Ke Oopar Hai Aur Jo Is 
Baat Se Inkaar Karey Woh Kaafir Hai." 

[Mukhtasirul Alu Lil Ali Al-Ghifaar : 118, Pg : 136, Muallif Shamsuddin Az-Zahbi] 

Tehqeeq Aur Takhreej Shaikh Al-Albaani (Rahimahullaah). 

2 . Imaam Maalik Bin Anas (Rahimahullaah), Wafaat 179 Hijree. 

Mehdi Bin Jaafar Bin Abdullaah Kehte Hain Ke, 

Maalik Bin Anas (Rahimahullaah) Ke Paas Ek Aadmi Aaya Aur Us Ne Kaha: 
Aye Abu Abdullaah, Rahmaan Arsh Par Hua, Kaise Qaayam Hua ? 

Is Sawaal Par Imaam Maalik Bin Anas (Rahimahullaah) Itne Ghussey Mein 
Aaye Ke Mai Ne Kabhi Un Ko Itne Ghussey Mein Nahi Dekha Ke Ghussey 
Ki Shiddat Se Imaam Sahaab Paseena Paseena Hogaye, Aur Imaam 
Sahaab Bilkul Khaamosh Hogaye, Log Intizaar Karney Lagey Ke Imaam 
Sahaab Kya Kahengey ! 

Kaafi Der Ke Ba'd Imaam Ne Kaha : 

"Allaah Ka Arsh Par Qaayam Hona Anjaani Khabar Nahi Aur Allaah Ke 
Arsh Par Qaayam Hone Ki Kaifiyat Aqal Mein Aaney Waali Nahi (Kyunke 
Us Ki Kaifiyat Ke Baarey Mein Hamaare Paas Koi Khabar Nahi Na Allaah 
Ki Taraf Se Aur Na Rasool Ki Taraf Se) Aur Is Par Eemaan Laana Farz Hai 

Aur Is Kaifiyat Ke Baarey Mein Sawaal Kama Bida't Hai, Aur Mujhe Yeh 
Andesha Hai Ke Gumraah Ho, Phir Imaam Maalik Ne Us Aadmi Ko Masjid 
(Nabawi) Se Nikaal Deney Ke Hukm Diya Aur Us Ko Nikaal Diya. 

[Asbaat-UI-Sifaat Al-Uloo : 104] 

Imaam Zahhaabi (Rahimahullaah) Ne Kaha Yeh Qaul Imaam Maalik 
(Rahimahullaah) Se Saabit Hai, Is Ke Alaavah Yeh Qaul Imaam Maalik Ke 
Ustaad Se Bhi Saabit Hai. Abdullaah Bin Naafi Ka Kehna Hai Ki Imaam 
Maalik (Rahimahullaah) Ne Farmaaya: "Allaah Aasmaan Par Hai Aur Us Ka 
llm Har Jagah Hai Aur Us Ke llm Se Koi Cheez Khaarij Nahi." [Itiqaad 
Ahlus-Sunnah Wal Jama'ah] 

3 . Abu Shuaib Aur Abu Saur (Rahimahumullaah) Kehte Hain Ke, 

Imaam Ash-Shaafiee (Rahimahullaah) Ne Farmaaya : 

"Mai Ne Imaam Maalik Aur Sufyaan As-Sauree Aur Deegar Taabaeen Ko 
Jis Tarah Sunnat Ki Jis Baat Par Paaya Mai Bhi Us Par Hi Qaayam Hoon 
Aur Woh Baat Yeh Hai Ke : 

Is Baat Ki Shahaadat Dee Jaaye Ke Allaah Ke Siwa Koi Sachcha Mabood 
Nahi Aur Muhammad (Sallallaahu Alaihi Wa Sallam) Allaah Ke Rasool Hain, 

Aur Allaah Aasmaan Se Oopar Apne Arsh Se Oopar Hai, Jaise Chaahta 
Hai Apne Makhlooq Ke Qareeb Hota Hai Aur Jaise Chaahta Hai Dunya Ki 
Taraf Utarta Hai." Aur Phir Imaam Ash-Shaafiee Ne Deegar Aqeedey Ke 
Muaamlaat Ka Zikr Kiya. 

[Ijtemaul Juyoosh Islaamiyyah, Mukhtasirul Alu Lil Ali Al-Ghifaar : 196] 

4 . Imaam Ahmad Bin Hambal (Rahimahullaah). Wafaat 241 Hijree. 

Yusuf Bin Moosa Al-Baghdadi Kehte Hain Ke Inhein Abdullaah Bin Ahmad 
Bin Hambal Ne Bataaya Ke Un Ke Waalid 

Imaam Ahmad Bin Hambal (Rahimahullaah) Se Poocha Gaya, 

Kya Allaah Saat Aasmaanon Ke Oopar Apne Arsh Se Oopar Hai, Apni 
Saari Makhlooq Se Alag Hai Aur Us Ki Qudrat Aur llm Har Jagah Hai ? 

Imaam Ahmad Bin Hambal (Rahimahullaah) Ne Jawaab Diya : 

"Ji Haan Allaah Arsh Par Hai Aur Us Ke llm Se Koi Cheez Khaarij Nahi." 

Ibn Al-Qayyim Al-Jauzeeah (Rahimahullaah) Ne Ijtema-ul-Juyoosh 
Islaamiyyah Mein Likha Ke Is Rivaayat Ko Abu Bakr Bin Khilaal 
(Rahimahullaah) Ne "As-Sunnah" Mein Saheeh Sanad Ke Saath Rivaayat 
Kiya Hai. 

FAAEDAH : Alhumdulillaah Chaar Imaam Se Bhi Saabit Hogaya Hai Ki 
Allaah Sirf Aur Sirf Arsh Par Hai Aur Woh Dunya Ki Har Cheez Ko Bohat Hi 
Achhey Se Jaanta Hai. 

TAABAEEN AUR TABA TAABAEEN KE AQWAAL. 

1. Imaam Maqaatil Bin Hayyaan An-Nabti Abu Bastaam (Rahimahullaah). 
Wafaat 150 Hijree. 

Allaah Ka Farmaan: "Allaah Un Ke Saath Hota Hai Chaahey Woh Kahin 
Bhi Ho Allaah Un Ke Saath Hota Hai. 

[Soorah Al-Mujaadalah : 7] Iski Tafseer Mein, Az-Zahhaak Bin Mazaahim Al- 
Hilaali (Rahimahullaah). Wafaat 106 Hijree. Ki Taraf Se Bayaan Kartey Huye 
Kehte Hain 

Unho Ne Kaha: "Allaah Arsh Par Hai Aur Us Ka llm Un (Ya'ni Saari 
Makhluqaat) Ke Saath Hai." 

Abu Ahmad Al-Asaal Aur Imaam Habatullaah Alkaayi Ne Saheeh Sanad Ke 
Saath Naqal Kiya Hai. 

2 . Sadqa Ibnul Muntasir Kehte Hain Ke Mai Ne Sulaimaan At-Taimi 
(Rahimahullaah) Ko Kehte Huye Sunaa, 

"Agar Mujhse Yeh Poocha Jaaye Ke Allaah Kahaan Hai Tou Mai Kahunga 
Ke Woh Aasmaan Par Hai." 

[Mukhtasirul Alu Lil Ali Al-Ghifaar, Daleel Raqam : 114] 

3 . Abdur-Rahmaan Bin Amr Al-Auzaai (Rahimahullaah). Wafaat 157 Hijree. 

Kehte Hain Ke Hum Taabaeen Ki Maujoodgi Mein Bhi Yahi Kaha Kartey 
The Ki Allaah Ta'aalaa Arsh Ke Oopar Hai Aur Allaah Ta'aalaa Ki Jo Bhi 
Sifaat Ahaadees Mein Aayi Hai Hum Us Par (Bila Taaweel) Eemaan 
Rakhtey Hain. Imaam Al-Baihaqee Ne "Al-Asmaa Wa Sifaat" Mein 
Imaam Al-Haakim Ki Rivaayat Se Naqal Kiya Hai. 

4 . Imaam Hammaad Bin Zaid Bin Dirham Al-Basari (Rahimahullaah), 
Wafaat 179 Hijree. 

Sulaimaan Bin Harb (Rahimahullaah) Kehte Hain Ki Mai Ne Hammaad Bin 
Zaid Ko Yeh Kehte Huye Sunaa, 

15 | P a g e 


To Download Islaamic PDFs Visit this Link: 
https://archive.org/ details/@ibn_aadam 

"Taabaeen Aur Sunnat Ke Imaamon Balke Sahaaba, Aur Allaah Aur Us 
Ke Rasool (Sallallaahu Alaihi Wa Sallam) Ka Yahi Kehna Hai Ki Allaah 
Aasmaan Ke Aur Apne Arsh Ke Oopar Hai, Aur Allaah Tamaam 
Aasmaanon Se Oopar Aur Buland Hai Aur Woh Dunya Ke Aasmaan Ki 
Taraf Utarta Hai Aur Un Ka Yeh Kehna Qur-Aan Aur Ahaadees Ki 
Bunyaad Par Hai Jab Ke Fiqah Jahmiyya Waaley Kehtey Hai Allaah Har 
Jagah Maujood Hai Aur Allaah Ta'aalaa Un Ke Is Baatil Qaul Se Paak Hai 
Balke Us Ka ILm Har Waqt Hamaare Saath Hai. 

[Alu Lil AM Al-Ghifaar, Imaam Shamsuddin Az-Zahabi] 

5 . AM Bin Hasan Bin Shaqeeq (Rahimahullaah), Taba Taabaeen, Wafaat : 
199 Hijree. 

Kehte Hain Ki Mai Abdullaah Bin Mubaarak Se Poocha Ke Hum Apne 
Rabb Ko Kaise Pehchaaney ? 

Unho Ne Jawaab Diya: 

"Allaah Saaton Aasmaan Par Apne Arsh Ke Oopar Hai, Hum Jahmiyya Ki 
Tarah Yeh Nahi Kehte Ki Allaah Har Jagah Yaha Zameen Par Hai." 

[Ar-Raddu Alal-Mareesi, Imaam Ad-Daarami] 

6. Imaam Qutaibah Bin Saeed, Shaikh Khurasaan (Rahimahullaah), Wafaat 
240 Hijree. 

Abul Abbaas As-Siraaj Ka Kehna Hai Ke Unho Ne Qutaibah Bin Saeed Ko 
Yeh Kehte Huye Sunaa, 

"Hum Jaantey Hain Ke Hamaara Rabb Saatvey Aasmaan (7th Heaven) 
Par Apne Arsh Ke Oopar Hai Jaisa Ke 

Allaah Ta'aalaa Ne Khud Farmaaya: 

"Rahmaan Arsh Par Qaayam Hai." [Soorah Taahaa : 5] Aur Yeh Baat Islaam 
Aur Ahle-Sunnat Wal-Jama'aat Ke Imaamon Ka Hai." 

[Alu Lil Ali Al-Ghifaar, Imaam Shamsuddin Az-Zahabi] 

FAAEDAH : Alhumdulillaah Chaar Imaam, Taabaeen Aur Taba Taabaeen 
Se Bhi Saabit Hogaya Hai Ki Allaah Sirf Aur Sirf Arsh Par Hai Lekin Iske 
Baavajood Woh Dunya Ki Har Cheez Ko Bohat Hi Achhey Se Jaanta Hai. 

